
ТЕХНИЧКA СПЕЦИФИКАЦИЈA


Израда плана заштите од пожара и замена противпожарне централе и јављача, ЈН 2026/23


Градској општини Савски венац је оквиру редовног / теренског и канцеларијског инспекцијског надзора за објекат у Улици кнеза Милоаш бр. 69 у Београду, Министараство унутрашњих послова Републике Србије – Сектор за ванредне ситуације – Управа за ванредне ситуације у Београду, Решењем број 07.8 број 217.1-14/2026 од 24.06.2026. године, наложило извршење мера заштите од пожара које, између осталог, обухвата:
1. Замену противпожарне централе и јављача.
2. Израду Плана заштите од пожара


Замена противпожарне централе и јављача обухвата следеће:
1. Демонтажа постојеће неисправне ПП централе развезивање јављачких и сигналних линија, са идентификацијом каблова 
1. Набавка Адресабилне централе за дојаву пожара за изградњу редундантног система за дојаву пожара, капацитета 4 петље, са максимално 250 адресабилних детектора у свакој петљи. У саставу централе се налази и оперативно-управљачка тастатура за руковање системом, са ТФТ дисплејом 5.7“ и SecuriWheel-om за кретање кроз меније. Сва стања система се приказују у текстуалном облику на дисплеју. Могуће је бирати испис на 2 језика, од којих је један српски. Мењање језика је могуће у току рада централе. На конзоли постоје 3 функцијска тастера и 7 ЛЕД за приказивање приоритетних стања. Централа садржи напојну јединицу са акумулаторским батеријама 2x12V, 18Аh за резервно напајање система минимално 72 сата у мирном и 30 минута у алармном режиму у случају испада мрежног напајања. Централа има могућност да софтверски врши избор осетљивости и критеријума рада јављача пожара (дим, температура или комбиновано). Централа садржи основни модул Б6-БЦБ13А (са конекторима за повезивање 4 петље, са 5 релејних излаза, 2 надзирана излаза и 2 надзирана улаза) и напојни модул Б9-ПСУ. Централа садржи и мрежни интерфејс модул за умрежавање СецуриФире контролних панела и управљачких тастатура, као и за повезивање са рачунаром са графичким софтвером. Мрежни модул треба да има могућност повезивања централе на надређени систем користећи МодБус/ТЦП или ИСП/ИП протокол, као и могућност слања имејла у случају аларма, грешке или предефинисаног догађаја. Централа треба да има могућност меморисања минимално 50.000 догађаја. Централа треба да има ВдС атест и да задовољава стандард СРПС ЕН54-2 и СРПС ЕН54-4. Централа треба да има потврде о усаглашености са Правилником о електромагнетној компатибилности и Правилником о електричној опреми намењеној за употребу у оквиру одређених граница напона, које су издате од стране домаћег сертификованог тела. Тип Б5-СЦП2020А Сецуритон Швајцарска или одговарајући – 1 ком
1. Испорука и замена акумулатора 12V/18Аh за резервно напајање са додатном кутијом, функционална провера – 2 ком
1. Набавка, постављање и пуштање у рад Адресабилног комбинованог пожарног детектора (вишекритеријумски димни и температурни детектор) који уједињује предности температурне и димне детекције у једном детектору. Интелигентна логика гарантује поуздану дојаву са најмањом могућношћу појаве лажних аларма, осетљивост детектора се аутоматски прилагођава амбијенталној температури, са могућношћу провере стања запрљаности и софтверског подешавања начина рада (димни, температурни или комбиновани). Сваки јављач треба да има уграђен изолатор петље који у случају кратког споја или прекида линије омогућује несметан рад јављача. Јављач се монтира у стандардно подножје за монтажу на плафон или на спуштени плафон. Јављач треба да поседује ВдС атест и да задовољава стандард СРПС ЕН54-7 и СРПС ЕН54-5. Тип MCD573X/USB502-1 Сецуритон или одговарајући. Софтверски програмиран да ради као димни јављач пожара. Саобразно ЕН 54-17, ЕН 54-7, ЕН 54-5. Јављач треба да има потврду о усаглашености са Правилником о електромагнетној компатибилности издату од стране домаћег сертификованог тела.-  151 ком
1. Набавка, постављање и пуштање у рад Адресабилног ручног јављача пожара за унутрашњу монтажу на зид, заштита ИП24, са уграђеним изолатором петље који у случају кратког споја или прекида петље омогућава несметан рад свих јављача. Јављач треба да задовољава стандард СРПС ЕН54-11. Јављач треба да има потврду о усаглашености са Правилником о електромагнетној компатибилности издату од тране домаћег сертификованог тела. Тип МЦП 545X-1N Сецуритон или одговарајући. – 20 ком
1. Обележавање јављача – 171 ком
1. Монтажа дојавне централе са уградњом и повезивањем резервних извора напајања. Повезивање на дојавну централу испитане и обележене инсталације, уградња аутоматских јављача пожара на већ постављена и обележена подножја, програмирање система посредством ПЦ, функционално испитивање, система, и пријем система од стране Наручиоца, испорука техничке документације и упутства за руковање и пуштање у рад система, са обуком руковаоца за време крајње монтаже.
1. Израда пратеће документације (контролна књига, план алармирања, распоред адреса и упуство за руковање), са обуком корисника руковања ПП централом
1. Извршити детаљан преглед свих саставних делова стабилне исталације за дојаву пожара, мерење отпора изолације и уземљења инсталације и сачинити извештај о пуштању у рад.

Понуђач се обавезује да демонтирану опрему однесе, правилно складишти и рециклира као електронски отпад у складу са Законом о управљању отпадом „Службени гласник РС“ , број 109/2025  и Правилник о листи електричних и електронских производа, мерама забране и ограничења коришћења електричне и електронске опреме која садржи опасне материје, начину и поступку управљања отпадом од електричних и електронских производа „Службени гласник РС“, број 99/2010.

Понуђач је обавезан да уз понуду достави на свом меморандуму, Комерцијалну понуду у којој ће нарочито да наведе назив произвођача и техничке карактеристике понуђене опреме, на основу које ће Наручилац ценити да ли је понуда одговарајућа. Уз Комерцијалну понуду је пожељно доставити Извод из каталога, или слично, из којег је могуће ценити техничке карактеристике понуђене опреме.

***

Израда Плана заштите од пожара – за објекат ГО Савски венац који се налази у Београду, у улици Кнеза Молоша 69, разврстан у II категорију:
· Површина објекта: 2945,45m2
· Спратност: П+5
· Објекат је изграђен од чврстог материјала.
· Подрум: налази се бифе и магацин канцеларијског материјала. 
· Приземље: У приземљу се налазе две шалтер сале, простор где седи обезбеђење,  канцеларије, подстаница за грејање и архива.
· I спрат: налазе се канцеларије и скупштинска сала. 
· II спрат: налазе се канцеларије.
· III спрат: налазе се канцеларије.
· IV спрат: налазе се канцеларије. 
· V спрат: налазе се канцеларије, у оквиру канцеларије за ИТ се налази као посебна просторија сервер соба.
План заштите од пожара треба да садржи:
1. Приказ постојећег стања заштите од пожара;
1. Процену угрожености од пожара;
1. Организацију заштите од пожара;
1. Предлог техничких и организационих мера за отклањање недостатака и унапређење стања заштите од пожара;
1. Прорачун потребних финансијских средстава;
1. Прописане прорачунске и графичке прилоге.

Уколико буде примедби на достављен План заштите од пожара (ЗОП) од стране лица задуженог испред ГО Савски венац, МУП-а - Сектор за ванредне ситуације, Понуђач је дужан да отклони исте без додатних потраживања у року који Наручилац одреди у налогу за отклањање примедби.

План заштите од пожара доставити у два папирна примерка и једном електронском облику (ЦД или флеш меморија).

***

Начин спровођења контроле: Решењем Наручиоца биће именовано лице које ће бити задужено за праћење реализације закљученог уговора.

Обезбеђивање гаранције квалитета: Лице задужено решењем Председника извршиће проверу квалитетa извршене услуга у складу са важећим прописима и установљеним нормативима и стандардима за предметну набавку.
Сагласност на израђени План заштите од пожара даје МУП - Сектор за ванредне ситуације.

Начин плаћања: након извршене услуге, на основу регистроване фактуре и потписаног Извештаја о извршеној услузи.

Гарантни рок: у складу са гарантним роком произвођача опреме

Место извршења услуге: Градска општина Савски венац, Београд

Рок извршења: 	за израду плана заштите од пожара: 30 дана од дана потписивања уговора 
				за противпожарну централу и јављач: 15 дана од дана потписивања уговора

Период важења уговора: Уговор престаје да важи испуњењем уговорних обавеза.
